stanford-oval/wikipedia huggingface dataset:
עונת 2007/2008 בליגה הלאומית
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הכח רמת עמידר רמת גן | 33 | 16 | 9 | 8 | 41 | 30 | 11 | 57 | עלו ליגה |
| 2 | הפועל פתח תקווה | 33 | 16 | 6 | 11 | 40 | 27 | 13 | 54 | עלו ליגה |
| 3 | הפועל חיפה | 33 | 15 | 17 | 11 | 36 | 29 | 7 | 52 |  |
| 4 | הפועל באר שבע | 33 | 14 | 9 | 10 | 31 | 18 | 13 | 51 |  |
| 5 | הפועל בני לוד | 33 | 14 | 7 | 12 | 41 | 42 | 1- | 49 |  |
| 6 | הפועל רמת גן | 33 | 13 | 9 | 11 | 33 | 38 | 5- | 48 |  |
| 7 | הפועל רעננה | 33 | 11 | 13 | 9 | 34 | 31 | 3 | 46 |  |
| 8 | עירוני ניר רמת השרון | 33 | 11 | 10 | 12 | 33 | 37 | 4- | 43 |  |
| 9 | מכבי אחי נצרת | 33 | 10 | 11 | 12 | 37 | 39 | 2- | 41 |  |
| 10 | הפועל עכו | 33 | 9 | 10 | 14 | 29 | 32 | 3- | 37 |  |
| 11 | הפועל עירוני ראשון לציון | 33 | 5 | 7 | 21 | 28 | 53 | 7- | 37 | ירדו ליגה |
| 12 | הפועל נצרת עילית | 33 | 5 | 7 | 21 | 28 | 53 | 25- | 22 | ירדו ליגה |
עגבת

| --- | --- |

חיידקים גורמי עגבת
 תחום:  מחלות זיהומיות 
 גורם:  טרפונמה פלידום 
 טיפול:  בנזילפניצילין  צפטריאקסון  קלינדמיצין  אזיתרומיצין  דוקסיציקלין 
 קישורים ומאגרי מידע
 eMedicine:  article/229461 
 DiseasesDB:  29054
 MeSH:  D013587
 MedlinePlus:  001327
 סיווגים
 ICD-10:  A50-A53
 
עַגֶּבֶת, או בשמה הלועזי "סיפיליס" (Syphilis), היא מחלת מין, הנגרמת על ידי חיידק מהמין Treponema pallidum במערכת Spirochaete.
המחלה עוברת בעיקר ביחסי מין, אך יכולה לעבור גם באמצעות מגע עם דם. דרכים פחות נפוצות להידבקות הן מגע עם פצע מזוהם (רק כאשר מדובר במגע עם חולה שנמצא בשלב הראשון של המחלה ויש לו כיבי עגבת פתוחים), וכן מעבר מהאם לעובר ברחם (עגבת מולדת).
אחד הכינויים לעגבת הוא "החקיין הגדול", וזאת עקב הקושי שבזיהוי המחלה בשלביה המוקדמים והידמותה למחלות אחרות.
שמות המחלה

בלועזית נקראת המחלה בימינו "סיפיליס" על-שם גיבור סיפורו של הרופא האיטלקי ג'ירולמו פרקסטורו, "Syphilis sive Morbus Gallicus" משנת 1530. עלילתו מתארת את הרועה סיפילוס מהאי היספניולה שהעליב את האלים ולכן לקה בעגבת.
באיטליה נקראה המחלה בשם "המחלה הצרפתית", ככל הנראה משום שהעגבת תוארה לראשונה באיטליה עת כבש שארל השמיני, מלך צרפת, את נאפולי ב-1495. אנשי צבאו, שכירי חרב מארצות שונות באירופה, היו כנראה בין הנדבקים הראשונים במחלה, ועם שובם לבתיהם הם הפיצו את המחלה ברחבי אירופה. שם זה היה נפוץ מאות שנים מאוחר יותר.
במדינות אחרות היו לה שמות שונים: "המחלה האנגלית" – בצרפת, "המחלה הפורטוגלית" – ביפן, "המחלה הפולנית" – ברוסיה ו"המחלה הגרמנית" בפולין.
אפידמיולוגיה

בין השנים 2003–2004 דווחו בארצות הברית 0.8 מקרים חדשים ל-100,000 אנשים.
בעשור שבין 1990 ל-2000 הייתה ירידה של 90% במקרי העגבת, אולם בין השנים 2000 ל-2004 נרשמה עליה בשכיחות המחלה בקרב גברים.
מאז שנת 2008 ועד 2016 ישנה מגמת עלייה במקרי העגבת בממלכה המאוחדת, כשבשנת 2017 דווחו למעלה מ-7,000 מקרים. בעשור האחרון קפץ פי חמישה מספר חולי העגבת בישראל.
המחלה > השלב הראשון

כיב על אצבע של חולה עגבת
class=notpageimage|הצגה
אישה נגועה בעגבת באיברי המין
class=notpageimage|הצגה
השלב הראשון של המחלה מתחיל לאחר שהטריפונמה חודרת ואז מתחילה תקופת דגירה של 10–90 ימים, ובממוצע כשלושה שבועות. בשלב הראשון ביטויה היחיד של המחלה הוא כיב (Chancre) דמוי מכתש שאינו כואב באזור הנגוע, ובסמוך לו נפיחות קלה של בלוטות לימפה. הכיב נשאר בין שבוע לחמישה שבועות, ואז לרוב הוא מחלים ספונטנית. עם זאת, הוא עשוי לעיתים להישאר גם בשלב השני של המחלה. השלב הראשון קשה לזיהוי, כיוון שהכיב הטיפוסי עשוי להופיע במקום קשה לאיתור ויכולים להיות בו מיקרואורגניזמים אחרים מלבד הטרפונמה. הנוזל שבכיב מכיל את מחולל המחלה, ולפיכך כל מגע עם הנוזל עלול להדביק בעגבת.
הכיב עצמו נעלם תוך מספר שבועות.
המחלה > השלב השני

השלב הטיפוסי של העגבת הוא השלב הבקטריאמי, ובו כמעט תמיד בדיקת הנוגדנים תהיה חיובית. בשלב זה מתחילים להיפגע באזור הנגוע העור והריריות, ומופיעה בהם תפרחת חיוורת או לחלופין שטפי דם קטנים. בנוסף לכך ישנה נפיחות בתאי לימפה, וכן יכולים להופיע אצל החולה חום, כאב ראש ותסמינים של הצטננות. במקרים נדירים מופיעים אצל החולה דלקת קרום המוח, דלקת כבד או דלקת מפרקים.
השלב השני מופיע תוך שבועיים עד שישה חודשים (ובממוצע שישה שבועות), לאחר שהנגע הראשוני נעלם. שלב זה נמשך לרוב מספר ימים (2–6 שבועות), ולאחריו המחלה נכנסת לשלב הלטנטי (החבוי) שלה, שבו היא יכולה לשהות שנים רבות, עד המעבר לשלב השלישי.
המחלה > השלב השלישי

השלב השלישי של המחלה מופיע אצל כ-30% לערך מהחולים אשר אינם מטופלים. לשלב זה המחלה יכולה להיכנס אחרי שנה, עשר או אף חמישים שנה לאחר ההידבקות. שלב זה של המחלה מאופיין בפגיעה חמורה באיברי גוף רבים: באבי העורקים (אאורטיטיס סיפיליטי), במוח (אנצפליטיס סיפיליטי), בחוט השדרה, בעצמות, בעור, בריריות וכדומה. בשלב זה, בניגוד לשני השלבים הראשונים, החולה אינו מדבק.
כמו כן, סיבוך אפשרי של המחלה הוא עגבת עצבית (Neurosyphilis), שתסמיניה כוללים עיוורון, שיטיון, תגובות היפראקטיביות ועוד.
מקור המחלה

יש שלוש תאוריות שונות לגבי מקור המחלה.
התאוריה הפרה-קולומביאנית טוענת שהמחלה הייתה ידועה מזמנים קדומים, כבר היפוקרטס תיאר סימפטומים שלה, והתגלו עצמות אנשים באירופה שסבלו מעגבת, המתוארכים לתקופה שלפני מסעותיו של קולומבוס, כגון במנזר האוגוסטיני שבעיר האל שבאנגליה, ושלדי אנשים בפומפיי החשודים שסבלו מעגבת.
תאוריית החילוף הקולומביאני (מהמילה קולומבוס) מסתמכת על כך שהעגבת הופיעה לראשונה באירופה בסוף המאה ה-15, זמן קצר לאחר שקולומבוס שב מאמריקה, ולכן סוברים כי מלחיו נדבקו במחלה בשהותם ביבשת החדשה.
התאוריה המשולבת טוענת כי שתי הגרסאות נכונות. לפי תאוריה זו חיידקי הטרפונמה קרובים מבחינה גנטית לחיידקים הגורמים למחלה המדבקת פטלת, המועברת בהדבקה לא מינית. אלפרד קרוסבי, אבי התאוריה טוען כי המפגש האנושי בין ילידי דרום אמריקה לבין האירופאים הביא גם למיזוג בין החיידקים ויצר זן חדש ותוקפני יותר של חיידק הטרפונמה.
אבחון וטיפול

אף שהמחלה ידועה מאז 1495 וכבר ב-1497, פרסם הרופא האיטלקי ניקולאוס לאוניסנו (Leoniceno) את החיבור הראשון על מגפת "המחלה הצרפתית" (כינויה של העגבת באותה תקופה), וב-1530 השתמש לראשונה הרופא הוונציאני ג'ירולמו פרקסטורו במילה סיפליס לתיאור המחלה, אף שלא ידע מה מקורה ואיך לטפל בה.
ב-1767 הסקוטי ג'ון הנטר (John Hunter) האמין שזיבה ועגבת נגרמו על ידי פתוגן יחיד, הוא עשה ניסוי על עצמו והדביק את עצמו בעגבת כדי לחקור את התפתחות המחלה, הוא דגל בטיפול באמצעות כספית וצריבה, ומת כתוצאה מהמחלה.
ב-1838 הוכיח הצרפתי פיליפ ריקורד (Philippe Ricord) שהניסוי העצמי של ג'ון האנטר היה שגוי, ובכך הראה כי עגבת וזיבה הן לא אותה מחלה. עד המאה ה-20 לא נמצא טיפול יעיל למחלה, מלבד שימוש בכספית, שאמנם היה אפקטיבי נגד החיידק, אך היה בעל חיסרון גדול: הכספית גם הייתה רעילה עבור החולה עצמו. הרופא האנגלי בן המאה ה-19 ג'סי פוט (Foot) תיאר את תופעות הלוואי של הטיפול בכספית כך:
בראשית המאה ה-20 ניסו להשתמש כנגד העגבת בחומר הכימי המבוסס על ארסן - "סלווארסן", וכן הדבקת החולה במלריה, על-מנת שחום גופו הגבוה יהרוג את חיידקי הטרפונמה.
הרופא הגרמני אוגוסט פון וסרמן פיתח ב-1910 תבחין סרולוגי לאבחון עגבת, בדיקות מדגמיות שנערכו עם התבחין הראו כי קרוב ל-10% מהאוכלוסייה העירונית במרכז ומערב אירופה נשאו את החיידק.
בשנות ה-40 של המאה ה-20 הוכנס לשימוש נרחב הפניצילין, שהביא לריפוי המחלה.
גם כיום, התרופה העיקרית נגד עגבת היא פניצילין, שחיידקי הטרפונמה מאוד רגישים אליו ולא פיתחו נגדו עמידות במרוצת השנים. כאשר החולה רגיש לפניצילין משתמשים בתרופות אנטיביוטיות אחרות, בהן אריתרומיצין או בנגזרות של טטרציקלין.
עגבת והיריון

בישראל אין מחלת העגבת נפוצה במיוחד בקרב נשים. עם זאת, עגבת פעילה אצל אישה הרה עלולה לגרום לפגיעות חמורות בעובר, ואף למוות תוך רחמי, או למוות של היילוד מיד לאחר הלידה (אצל כ-40% מכלל העוברים שנדבקים).
במהלך ההיריון עלולה העגבת לעבור מאם נגועה לעובר. דם נגוע בחיידק העגבת יכול לעבור אל העובר דרך השליה שאחראית להזנת העובר. עגבת המועברת לעובר מכונה 'עגבת מולדת'. לרוב היילודים הנולדים עם עגבת אין סימפטומים של המחלה. הסימפטומים מופיעים אצל רובם בגיל 3 חודשים ואצל חלק מהתינוקות לא יופיעו עד גיל שנתיים.
עגבת והיריון > הבדיקה לעגבת

קיימת חשיבות רבה לאבחון עגבת אצל נשים הרות, כדי שניתן יהיה לטפל במחלה של האם כבר במהלך ההיריון, ובעובר, מיד לאחר הלידה.
הבדיקה לאיתור עגבת נקראת VDRL‏ (Venereal Disease Research Laboratory). זו בדיקת דם שמבוצעת מיד בתחילת ההיריון, או לפני הכניסה להיריון. תוצאה שלילית משמעותה כי האישה לא נדבקה בעגבת ואינה חולה במחלה. בדיקה זו תבוצע בפני עצמה, או כחלק ממכלול בדיקות ה-TORCH.
תשובה חיובית בבדיקה תחייב המשך בירור, מאחר שלעיתים, מדובר בתשובה שגויה (false positive). במקרים אלו תופנה האישה לביצוע בדיקות נוספות, על מנת לאשר או לשלול את האבחנה.
ב-16 באוגוסט 2024, מנהל המזון והתרופות האמריקאי אישר לשווק בדיקת נוגדנים ביתית ראשונה ללא מרשם לעגבת (First To Know Syphilis Test).
הדבקה עוברית

כיוון שחיידקי העגבת עוברים את השליה, תיתכן הדבקה של העובר בכל שלב של ההיריון. במקרה של הדבקה חדשה של האם במהלך ההיריון, וללא טיפול מתאים, הסיכון להדבקת העובר הוא כ־75-95%. בעקבות הדבקה קודמת (מעל שנתיים) שאינה מטופלת, הסיכון להדבקת העובר הוא כ-35%.
החל מהחודש הרביעי להיריון ניתן לאבחן הדבקה עוברית בעגבת. קיימת חשיבות עליונה לקבלת טיפול מתאים על ידי האישה ההרה, לפני השבוע ה-16 להריון, על מנת למנוע כל נזק אפשרי לעובר.
במהלך ההיריון, ניתנת עגבת לטיפול יעיל ולרפוי באמצעות מתן תרופות אנטיביוטיות ממשפחת הפניצילין. ללא טיפול מתאים, כ־40% מהעוברים שנדבקו ימותו מוות תוך רחמי. יתר על כן, יילוד שנדבק במחלה במהלך ההיריון עלול להיוולד ללא כל סימפטום אופייני, אולם ללא טיפול מתאים ומיידי לאחר הלידה, יפתח התינוק בעיות בריאותיות חמורות תוך מספר שבועות שעלולות לכלול פיגור התפתחותי, חירשות, עיוותים בעצמות, פרכוסים ואף מוות.
ראו גם

ניסוי העגבת בטסקיגי
תגובת ג'אריש-הרקסיימר
הערות שוליים

1 2  העגבת וההיסטוריה שלה, ד"ר שרגא וקסלר, אתר שער, נצפה ב-8/2014
↑  משה דוד ואלי מכנה את העגבת "חולי צרפתי"; ראו S:משה דוד ואלי על משלי ז טז.
↑  "Syphilis and gonorrhoea up by one-fifth". BBC News (באנגלית בריטית). 2018-06-05. נבדק ב-2018-06-06.
↑   מירב מורן, מחלות המין מתפשטות בכל העולם. האם זה ישנה את חיי הסקס שלנו?, באתר הארץ, 11 באוגוסט 2022
↑  רן לוי, האיומה מכל המחלות: על העגבת, באתר הפודקאסט עושים היסטוריה, ‏נובמבר 2017
↑   ה-FDA אישר לשווק בדיקה ביתית לאבחון עגבת, באתר DoctorsOnly‏, 22 באוגוסט 2024
↑  FDA Marketing Authorization Enables Increased Access to First Step of Syphilis Diagnosis, The Food and Drug Administration, ‏16 August 2024
↑  עגבת והריון, באתר מכבי שירותי בריאות
| --- | --- |
בקרת זהויות :  NLI: 987007555930105171  BNE: XX529532  BnF: cb11949168r (data)  GND: 4058793-9  HDS: 028663  LCCN: sh85131679  LNB: 000128063  NARA: 10663563  NDL: 00560462  NKC: ph136712 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מספר מיתות מעגבת למיליון איש ב-2012
     0–0     1–1     2–3     4–10
     11–19     20–28     29–57     58–138
סרז'י ברוגרה

| --- | --- |
אין תמונה חופשית
 לידה:  16 בינואר 1971 (בן 53) ברצלונה, ספרד
 מדינה:  ספרד ספרד
 מקום מגורים:  ברצלונה, ספרד
 גובה:  187
 יד חובטת:  ימין
 פעילות כמקצוען:  1988–2002 (כ־14 שנים)
 סה"כ פרסים שצבר:  11,632,199 דולר אמריקאי 
 יחידים
 מאזן קריירה:  271-447
 דירוג שיא:  3 (1994)
 זכיות בטורנירים:  2 (טורנירי גראנד סלאם)
 זוגות
 מאזן קריירה:  49-50
 דירוג שיא:  20 (1992)
 זכיות בטורנירים:  - (טורנירי גראנד סלאם)
 שיאי גראנד סלאם
 זכיות 2
 אליפות אוסטרליה הפתוחה:  סיבוב רביעי (1993)
 אליפות צרפת הפתוחה:  זכייה (1993, 1994)
 וימבלדון:  סיבוב רביעי (1994)
 אליפות ארצות הברית הפתוחה:  סיבוב רביעי (1994, 1997)
 
סרז'י ברוגרה' (בקטלאנית: Sergi Bruguera i Torner ;‏ נולד ב-16 בינואר 1971) הוא טניסאי עבר ספרדי. אחד הטניסאים החזקים בעולם בשנות ה-90. הוא זכה פעמיים באליפות צרפת הפתוחה ובסך הכל ב-14 תחרויות ליחידים ו-3 לזוגות גברים.
סרז'י ברוגרה זכה באליפות ספרד לנוער בשנת 1987 ועבר לטניס המקצועי בשנת 1988. הוא היה חזק במיוחד במשטח חימר. סרז'י ברוגרה הוא הטניסאי היחיד שיש לו מאזן חיובי מול רוג'ר פדרר ופיט סמפרס.
החל משנת 1995 תומאס מוסטר היה "מלך החימר" וסרז'י ברוגרה לא היה יכול לנצח אותו. בסוף אותה שנה הוא נפצע וחזר רק בשנת 1997.
בשנת 1996 הוא הפסיד בגמר אולימפי לאנדרה אגסי.
לאחר הפרישה הוא עוסק באימון.
גמרים של תחרויות גראנד סלאם

| תוצאה | שנה | טורניר | פרטנר | תוצאה |
| --- | --- | --- | --- | --- |
| זכייה | 1993 | אליפות צרפת הפתוחה | ארצות הברית ג'ים קורייר | 6–4, 2–6, 6–2, 3–6, 6–3 |
| זכייה | 1994 | אליפות צרפת הפתוחה (2) | ספרד אלברו ברסטגוי | 6–3, 7–5, 2–6, 6–1 |
| סגן | 1997 | אליפות צרפת הפתוחה (3) | ברזיל גוסטבו קוורטן | 3–6, 4–6, 2–6 |
סיכום הופעות

| תחרות | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | יחס | ניצ'-הפס' |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
גראנד סלאם
| אליפות אוסטרליה הפתוחה |  |  | סיבוב שני | סיבוב ראשון |  | סיבוב רביעי |  |  |  | סיבוב שלישי | סיבוב ראשון |  |  | סיבוב ראשון |  | 0 / 6 | 6–6 |
| אליפות צרפת הפתוחה |  | סיבוב רביעי | סיבוב שני | סיבוב שני | סיבוב ראשון | זכייה | זכייה | חצי גמר | סיבוב שני | גמר | סיבוב ראשון |  | סיבוב ראשון | סיבוב שני |  | 2 / 12 | 32–10 |
| אליפות וימבלדון |  | סיבוב ראשון | סיבוב שני |  |  |  | סיבוב רביעי |  |  |  |  |  |  | סיבוב ראשון |  | 0 / 4 | 4–4 |
| אליפות ארצות הברית הפתוחה |  | סיבוב ראשון | סיבוב שני | סיבוב שני | סיבוב שני | סיבוב ראשון | סיבוב רביעי | סיבוב שני | סיבוב שלישי | סיבוב רביעי | סיבוב שני |  |  | סיבוב ראשון |  | 0 / 11 | 13–11 |
| ניצ'-הפס' | 0–0 | 3–3 | 4–4 | 2–3 | 1–2 | 10–2 | 13–2 | 6–2 | 3–2 | 11–3 | 1–3 | 0–0 | 0–1 | 1–4 | 0–0 | 2 / 33 | 55–31 |
אליפות סוף שנה
| - | - | - | - | - | בית | חצי גמר | - | - | בית | - | - | - | - | - | 0 / 3 | 2–6 |  |
סיכום קריירה
| זכיות | 0 | 0 | 0 | 3 | 3 | 5 | 3 | 0 | 0 | 0 | 0 | 0 | 0 | 0 | 0 | 14 | 14 |
| גמרים | 0 | 0 | 2 | 5 | 6 | 9 | 6 | 1 | 1 | 4 | 0 | 0 | 1 | 0 | 0 | 35 | 35 |
| ניצ'-הפס' משטח קשה | 0–0 | 0–1 | 11–8 | 8–9 | 5–5 | 15–9 | 16–9 | 11–7 | 14–9 | 23–14 | 4–10 | 0–0 | 3–2 | 0–4 | 0–0 | 110–87 | 110–87 |
| ניצ'-הפס' משטח דשא | 0–0 | 0–1 | 1–1 | 0–0 | 0–0 | 0–0 | 4–2 | 0–0 | 0–0 | 0–0 | 0–0 | 0–0 | 0–0 | 0–1 | 0–0 | 5–5 | 5–5 |
| ניצ'-הפס' משטח חימר | 0–1 | 23–11 | 23–17 | 38–9 | 39–10 | 44–9 | 35–6 | 26–8 | 12–9 | 20–8 | 7–15 | 0–1 | 14–13 | 14–15 | 1–3 | 296–135 | 296–135 |
| ניצ'-הפס' שטיח | 0–0 | 0–0 | 1–2 | 5–4 | 2–7 | 6–7 | 11–8 | 3–4 | 0–3 | 6–6 | 1–2 | 0–0 | 0–0 | 1–1 | 0–0 | 36–44 | 36–44 |
| ניצ'-הפס' סך הכל | 0–1 | 23–13 | 36–28 | 51–22 | 46–22 | 65–25 | 66–25 | 40–19 | 26–21 | 49–28 | 12–27 | 0–1 | 17–15 | 15–21 | 1–3 | 447–271 | 447–271 |
| ניצ' % | 0% | 64% | 56% | 70% | 68% | 72% | 73% | 68% | 55% | 64% | 31% | 0% | 53% | 42% | 25% | 62.26% | 62.26% |
| דירוג סוף שנה | 333 | 26 | 28 | 11 | 16 | 4 | 4 | 13 | 82 | 8 | 132 | 378 | 85 | 108 | 290 | $11,632,199 | $11,632,199 |
סקנדיום

.
סקנדיום (Scandium) הוא יסוד כימי שסמלו הכימי Sc ומספרו האטומי 21. הוא נמנה עם משפחת היסודות הנדירים, אם כי הוא אינו נדיר, אלא מפוזר בדלילות ולכן קשה להפקה.
תכונות

סקנדיום הוא מתכת מעבר, רכה, לבנה-כסופה ומאוד קלה. כשנחשף לאוויר, סקנדיום מתעטף במעטפת צהבהבה או ורודה. סקנדיום יותר דומה לאיטריום ומתכות נדירות אחרות מאשר לאלומיניום או טיטניום (שיותר קרובים אליו בטבלה המחזורית). דרגת החימצון הנפוצה ביותר של סקנדיום היא 3+. סקנדיום עמיד בפני חומצות כמו חומצה חנקתיתHNO3 וחומצה פלואורית HF. אבקה מתכתית של סקנדיום מתלקחת במהירות הבזק.
שימושים

בארצות הברית משתמשים מדי שנה ב-20 קילוגרם בקירוב של תחמוצת סקנדיום (Sc2O3) בייצור מנורות חזקות במיוחד. סקנדיום יודי מוסף למנורות כספית ומפיק אור חזק מלאכותי שמזכיר את אור השמש. בכל העולם משתמשים מדי שנה ב-80 קילוגרם בקירוב בייצור נורות. האיזוטופ הרדיואקטיבי 46Sc משמש בבתי זיקוק של שמן כסמן רדיואקטיבי.
שימוש אחר של סקנדיום הוא בסגסוגת יחד עם אלומיניום, שאיתה בונים מטוסים, שלדות לאופניים, מחבט בייסבול וכדומה. כשסקנדיום מוסף לאלומיניום, הוא מחזק אותו (גם בטמפרטורות גבוהות) ומגביר את גמישותו. כמו כן, סקנדיום מונע סדקים שנוצרים בריתוך בסגסוגות אלומיניום.
היסטוריה

סקנדיום (בלטינית: Scandia, מילה שפירושה סקנדינביה) זוהה על ידי לרס פרדריק נילסון ב-1879 בזמן שהוא וקבוצתו חיפשו אחר מתכות אדמה נדירות. נילסון השתמש בניתוח ספקטרום כדי למצוא את היסודות הנמצאים במינרלים אוקסניט (euxenite) וגדוליניט (gadolinite). כדי לבודד את היסוד, הכין 10 ק"ג של אוקסניט עם משקעי אדמה נדירה כדי ליצור כ-2 גרם תחמוצת סקנדיום (Sc2O3) מאוד טהורה.
דמיטרי מנדלייב חזה כמה ממאפייניו של יסוד זה, שהוא קרא לו אקבורון תוך שימוש בחוק המחזוריות. הכימאי השוודי פאר תאודור קלב (Per Teodor Cleve) גילה את הסקנדיום בערך באותו הזמן בו גילה אותו נילסון אך בניגוד לנילסון, קלב היה נחוש בדעתו כי סקנדיום זהה לאקבורון.
צורה בטבע

מינרלים נדירים מסקנדינביה כמו תורטוויטית (Sc,Y)2Si2O7)), אוקסניט וגדוליניט הם המקורות היחידים לסקנדיום מרוכז (שמעולם לא נמצא בצורתו החופשית).
סקנדיום הוא היסוד ה-23 הכי נפוץ בשמש ובכוכבים אחרים, אבל בכדור הארץ הוא היסוד ה-50 הכי נפוץ. סקנדיום מפוזר בעולם ומופיע בכמויות מזעריות ביותר מ-800 מינרלים.
רוב הסקנדיום בעולם מרוכז במאגר הצבאי מברית המועצות לשעבר, שבודדו אותו מפסולת אורניום. אין מקום ייצור עיקרי של סקנדיום באמריקה ובאירופה.
סרז' למואן

| --- | --- |
אין תמונה חופשית
 לידה:  8 במרץ 1943 (בן 81) לאן, צרפת 
 ענף מדעי:  היסטוריה 
 מקום לימודים:  אוניברסיטת בורגון 
 מנחה לדוקטורט:  Antoine Schnapper 
 תלמידי דוקטורט:  Arnauld Pierre, Marie-Amélie zu Salm-Salm, Ninon Gauthier, Christiane Kayser, Valérie Da Costa, Guitemie Maldonado, Emmanuelle de L'Écotais, François Fontaine (artist), Camille de Singly 
 פרסים והוקרה:  קצין בלגיון הכבוד  מפקד מסדר האמנויות והספרות 
 
סאז' למואן (צרפתית: Serge Lemoine; נולד ב-8 במרץ 1943) הוא חוקר אמנות והיסטוריון צרפתי.
אודות

למואן, יליד  לאן, עשה את לימודיו באוניברסיטת בורגון שבדיז'ון, ובעבודת הדוקטורט שלו התמחה באמנות מופשטת. בין השנים 1981 ל-1988 לימד בבית הספר שבלובר (École du Louvre).
בין השנים 1996 ל-2001 שימש כמנהל מוזיאון גרנובל. בין השנים 2001 ל-2008 שימש כנשיא מוזיאון ד'אורסה. בשנת 1999 מונה לפרופסור באוניברסיטת פריז 4 (סורבון).
בשנת 2005 מונה לחבר במסדר האמנויות והספרות ובשנת 2008 לקצין בלגיון הכבוד.
מספריו

Art constructif, Centre Georges Pompidou-Ircam, 1995
François Morellet, Flammarion, 1996
Pierrette Bloch, avec Lucile Encrevé, Réunion des Musées Nationaux, 1999
Collection du musée de Grenoble, avec Jean-Pierre Changeux, Réunion des Musées Nationaux, 1999
Bissière, avec W.Lewino et J.-F. Jaeger, Ides et Calendes, Neuchâtel, 2000
Art concret, Réunion des Musées Nationaux, 2000
L'Art dans le paysage du tramway d'Orléans, Réunion des Musées Nationaux, 2002
De Puvis de Chavannes à Matisse et Picasso, Flammarion, 2002
Dada, Hazan, 2005
Art moderne et contemporain (dir.), Larousse, 2006
Jules Bastien-Lepage, Nicolas Chaudun, 2007
Le mystère et l'éclat. Pastels du musée d'Orsay, Réunion des Musées nationaux, 2008
סימון (מלכת דראג)

| --- | --- |

סימון בדראגקון של רופול בלוס אנג'לס ב-2022
 לידה:  14 בינואר 1995  (בן 29) קונוויי, ארקנסו, ארצות הברית
 שם לידה:  Reggie Gavin
 מדינה:  ארצות הברית
 ידועה בשל:  המרוץ לדראג של רו פול: עונה 13
 השכלה:  Conway High School 
 תקופת הפעילות:  מ-2013
 עיסוק:  מלכת דראג
 פרסים והוקרה:  Out100 (2021) 
 
סימון (Symone) היא דמות הדראג של רג'י גאווין (באנגלית: Reggie Gavin; נולד ב-14 בינואר 1995), מלכת דראג ודוגמנית אמריקאית. היא ידועה בעיקר בעקבות זכייתה בעונה ה-13 של המרוץ לדראג של רו פול. היא חברה בקולקטיב האומנות הקווירי בית אבלון.
ביוגרפיה

גאווין גדל בקונוויי, ארקנסו כאח הצעיר מבין שלושה ילדים. גאווין היה ילד ביישן בגלל החרדה שלו מכיוון שהוא היה הומוסקסואל. הוא גילה את הדראג כבן נוער ב-2009 אחרי שהתוכנית המרוץ לדראג של רו פול החלה, והוא התחיל להתנסות עם איפור ודראג. גאווין הגיע לנשף הסיום של התיכון בשמלה.
זמן קצר לאחר סיום התיכון ב-2013, סימון הופיעה בדראג בפעם הראשונה במועדון הלילה טריניטי תחת השם דליילה אלמיין. בזמן שהיא הייתה סטודנטית באוניברסיטת ארקנסו, היא התחילה לבנות קהל מעריצים כאומנית בדיסקוברי ובדה פקטורי. מאוחר יותר שינתה את שם הבמה שלה לסימון על שם דמות במחזה שהיא כתבה בתיכון. היא הנחתה תוכנית בשם "Symon Says". היא אמרה שסימון מייצגת את "האדם שאני באמת. הייתי אומרת שרג'י הוא מסכה שאני עוטה כל יום".
סימון היא חברה בקולקטיב האופנה ותרבות הפופ הקווירי בית אבלון, יחד עם פיינליסטית העונה ה-12 של המרוץ לדראג של רו פול ג'יג'י גוד. הקולקטיב קם ב-2016 בליטל רוק על ידי מרקו מונרו, האנטר קרנשו וגרנט ונדרבילט. גרנט ונדרנילט היא אם הדראג של סימון.
סימון עברה ללוס אנג'לס ב-2019 והצטרפה לחברים אחרים מבית אבלון.
ב-2021, סימון הופיעה בעונה ה-13 של המרוץ לדראג של רו פול, בו היא הייתה המתמודדת הראשונה מארקנסו. סימון זכתה בארבעה אתגרים, התחרתה בליפ סינק פעמיים וזכתה בעונה.
באוגוסט 2021, סימון הופיעה בפסטיבל המוזיקה "Drag Fest". סימון הופיעה על השער של מגזין "Interview" בספטמבר. באותו החודש, היא השתתפה בטקס פרסי הווידאו קליפים של MTV לשנת 2021, בנשף המט גאלה והלכה על השטיח האדום בטקס פרס אמי לבידור בפריים טיים ה-73.
פרסים ומועמדויות

| שנה | פרס | קטגוריה | עבודה | תוצאה | מקור |
| --- | --- | --- | --- | --- | --- |
| 2021 | פרס בחירת הקהל | מתמודדת בתחרות | המרוץ לדראג של רו פול | מועמדת |  |
| 2022 | Queerty Awards | מלכות דראג | עצמה | מקום שני |  |
| 2022 | The WOWIE Award | המראה הכי טוב על השטיח האדום | נשף המט גאלה | ניצחה |  |
| 2022 | The WOWIE Award | רגע הטלוויזיה הכי טוב (עם רופול) | Jimmy Kimmel Live! | ניצחה |  |
| 2022 | The WOWIE Award | אנשי המסיבות השווים ביותר | בית אבלון | ניצחה |  |
פילמוגרפיה > קולנוע

| שנה | שם | תפקיד | מקור |
| --- | --- | --- | --- |
| 2021 | Star-Crossed: The Film | בחורת שוד 2 |  |
|  | אין גברים כאלה | מרטי |  |
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2021 | המרוץ לדראג של רו פול | מתמודדת | עונה 13, זוכה |  |
| 2021 | רופול: הכול בחוץ | מתמודדת | עונה 12, זוכה |  |
| 2021 | RuPaul's Drag Race: Corona Can't Keep a Good Queen Down | מתמודדת | עונה 13, זוכה |  |
| 2021 | פרסי הסרטים והטלוויזיה של MTV | אורחת |  |  |
| 2021 | Jimmy Kimmel Live! | אורחת |  |  |
| 2021 | Savage X Fenty Show Vol. 3 | עצמה |  |  |
| 2022 | Gutsy | עצמה | פרק 1: Gutsy Women Have the Last Laugh |  |
פילמוגרפיה > וידאו קליפים

| שנה | שם | אומן | מקור |
| --- | --- | --- | --- |
| 2021 | "Simple Times" | קייסי מאסגרייבס |  |
פילמוגרפיה > סדרות רשת

| שנה | שם | תפקיד | מקור |
| --- | --- | --- | --- |
| 2021 | The X Change Rate | אורחת |  |
| 2021 | Ruvealing the Look | אורחת |  |
| 2021 | Whatcha Packin' | אורחת |  |
| 2021 | Beauty Secrets | אורחת |  |
| 2021 | Binge | אורחת |  |
| 2021 | The Awardist | אורחת |  |
| 2021 | The Pit Stop | אורחת |  |
עמית ימין

| --- | --- |

 לידה:  11 בדצמבר 1974 (בן 49) נתניה, ישראל ישראל
 מדינה:  ישראל 
 השכלה:  מכינה קדם-צבאית קשת יהודה  אוניברסיטת בר-אילן 
 השתייכות:   צבא הגנה לישראל
 תקופת הפעילות:  מ-1993
 דרגה:    תת-אלוף
 תפקידים בשירות
 מפקד גדוד לביא  מפקד בא"ח כפיר  קצין אג"ם של אוגדת איו"ש  מפקד חטיבת עציון  ראש תורת חי"ר וצנחנים במפקדת קחצ"ר  מפקד חטיבת ביסלמ"ח  מפקד חיל הגנת הגבולות  ראש מטה אוגדת עזה
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות  מלחמת חרבות ברזל
 
טקס חילופי מפקדים בחיל הגנת הגבולות, אוקטובר 2020 (בתקופת מגפת הקורונה). מימין: המפקד היוצא אמיר אבשטיין, מפקד זרוע היבשה יואל סטריק והמפקד הנכנס עמית ימין
עמית ימין (נולד ב-11 בדצמבר 1974) הוא קצין בצה"ל בדרגת תת-אלוף. שימש מפקד חיל הגנת הגבולות, מפקד חטיבת ביסלמ"ח, ראש תורת חי"ר וצנחנים במפקדת קחצ"ר ומפקד חטיבת עציון.
ביוגרפיה

ימין נולד וגדל בנתניה. למד במכינת קשת יהודה במחזור ב'. התגייס לצה"ל בשנת 1993, והתנדב ליחידת מגלן. לאחר מסלול הכשרה שירת כלוחם ביחידה. בסיום קורס קציני חי"ר שב ליחידת מגלן ומונה למפקד צוות. לאחר מכן שירת כסגן מפקד פלגה, והשתתף בלחימה בדרום לבנון. בשנת 1997 מונה למפקד פלגה ביחידה. בשנת 1999 מונה לקצין אג"ם של יחידת מגלן. בשנת 2001 עבר לחטיבת הצנחנים שם מונה לסגן מפקד גדוד 101, ושימש בתפקיד בין היתר במבצע חומת מגן. בשנת 2003 מונה לקצין אג"ם של חטיבת הצנחנים. לאחר לימודים מונה בשנת 2006 למפקד מחזור בבא"ח צנחנים.
בשנת 2007 הועלה לדרגת סא"ל ומונה למפקד גדוד לביא, ושימש בתפקיד עד שנת 2009. בהמשך שימש כמפקד בא"ח כפיר בין השנים 2009–2011, לאחר מכן מונה לקצין אג"ם של אוגדת איו"ש, ושימש בתפקיד בין השנים 2011–2013. ב-14 ביולי 2013 הועלה לדרגת אל"ם ומונה למפקד חטיבת עציון, ושימש בתפקיד בין היתר במהלך מבצע שובו אחים בו היה שותף למציאתם של שלושת הנערים החטופים, בתפקיד זה שירת עד 30 באוגוסט 2015. בספטמבר 2015 מונה לראש תורת חי"ר וצנחנים במפקדת קצח"ר, ושימש בתפקיד עד יולי 2017. ב-15 באוגוסט 2017 מונה למפקד חטיבת ביסלמ"ח, ושירת בתפקיד זה עד 15 באוגוסט 2019. לאחר מכן היה חניך במכללה לביטחון לאומי במחזור מ"ז (2019–2020). בשנת 2020 מונה למדריך במכללה הבין-זרועית לפיקוד ולמטה ולמפקד הקתדרה במכללות הצבאיות. ב-8 באוקטובר 2020 הועלה לדרגת תא"ל וב-15 באוקטובר נכנס לתפקידו כמפקד חיל הגנת הגבולות, תפקיד אותו מילא עד 28 בספטמבר 2023. בעת תחילת הלחימה מלחמת ״חרבות הברזל״ החל לשמש בתפקיד ראש מטה אוגדת עזה.
חיים אישיים

ימין מתגורר בכפר הרא"ה, נשוי לרעות ואב לשישה. בעל תואר ראשון בלוגיסטיקה וכלכלה מאוניברסיטת בר-אילן.